జలగం ప్రసాదరావు

జలగం ప్రసాదరావు, తెలంగాణ రాష్ట్రానికి చెందిన రాజకీయ నాయకుడు, ఉమ్మడి ఆంధ్రప్రదేశ్ రాష్ట్ర మాజీ మంత్రి. భారత జాతీయ కాంగ్రెస్ పార్టీ తరపున సత్తుపల్లి అసెంబ్లీ నియోజకవర్గం నుండి 1983, 1989లలో జరిగిన ఎన్నికల్లో ఆంధ్రప్రదేశ్ రాష్ట్ర శాసనసభకు ఎన్నికయ్యాడు, పంచాయత్ రాజ్ మంత్రిగా పనిచేశాడు. ఉమ్మడి ఆంధ్రప్రదేశ్ మాజీ ముఖ్యమంత్రి జలగం వెంగళరావు పెద్ద కుమారుడు.

జననం 
ఉమ్మడి ఆంధ్రప్రదేశ్ 5వ ముఖ్యమంత్రి జలగం వెంగళరావు దంపతులకు ఖమ్మంలో ప్రసాదరావు జన్మించాడు.

రాజకీయ జీవితం 
కాంగ్రెస్ పార్టీతో తన రాజకీయ జీవితాన్ని ప్రారంభించిన ప్రసాదరావు తన తండ్రి ప్రాతినిధ్యం వహించిన  సత్తుపల్లి నియోజకవర్గం నుండి రెండుసార్లు ఆంధ్రప్రదేశ్ శాసనసభకు ఎన్నికయ్యాడు. 1983లో జరిగిన ఎన్నికల్లో 6216 ఓట్లు, 1989లో జరిగిన ఎన్నికల్లో 6429 ఓట్ల మేజారిటీతో తుమ్మల నాగేశ్వరరావుపై గెలుపొందాడు. నేదురుమల్లి జనార్ధనరెడ్డి మంత్రివర్గంలో చిన్న తరహా పరిశ్రమలు, పంచాయత్ రాజ్ మంత్రిగా పనిచేశాడు. 1994లో జరిగిన ఎన్నికల్లో తుమ్మల నాగేశ్వరరావు చేతిలో 7594 ఓట్ల తేడాతో ఓడిపోయాడు.

1999 సాధారణ ఎన్నికల్లో ఖమ్మం ఎంపీగా పోటీ చేసేందుకు దరఖాస్తు చేసుకున్న ప్రసాదరావుకు కాంగ్రెస్‌ అధిష్టానం టికెట్ ఇవ్వకుండా ఖమ్మం కాంగ్రెస్‌ పార్టీ ఎంపీ అభ్యర్థిగా గారపాటి రేణుకాచౌదరి, సత్తుపల్లి అసెంబ్లీ అభ్యర్థిగా పొంగులేటి సుధాకర్‌రెడ్డిలను ప్రకటించింది. సుధాకర్‌రెడ్డికి వ్యతిరేకంగా పనిచేశాడనే కారణంతో పార్టీ వ్యవహారాల నుంచి ఆరేళ్ళపాటు బహిష్కరణకు గురయ్యాడు. 2018, నవంబరులో ఆ సస్పెన్షన్‌ను ఎత్తివేస్తున్నట్లు కాంగ్రెస్‌ ప్రకటించింది. కానీ, 2018 నవంబరు 3న టిఆర్‌ఎస్‌ పార్టీలో చేరాడు.

మూలాలు

బయటి లింకులు 
 ఆంధ్రప్రదేశ్ కేబినెట్ మంత్రుల సమాచారం 

జీవిస్తున్న ప్రజలు
ఖమ్మం జిల్లా వ్యక్తులు
ఖమ్మం జిల్లా రాజకీయ నాయకులు
ఖమ్మం జిల్లాకు చెందిన ఆంధ్రప్రదేశ్ రాష్ట్ర మంత్రులు
ఖమ్మం జిల్లా నుండి ఎన్నికైన ఆంధ్రప్రదేశ్ శాసన సభ్యులు
ఆంధ్రప్రదేశ్ శాసన సభ్యులు (1983)
ఆంధ్రప్రదేశ్ శాసన సభ్యులు (1989)